Шайморатов Миңлеғәле Минһажетдин улы

Шайморатов Миңлеғәле Минһажетдин улы (, 15 август 1899 йыл — 23 февраль 1943 йыл) — татар хәрби хеҙмәткәре, генерал-майор. Граждандар һәм Бөйөк Ватан һуғышында ҡатнашыусы. 112-се (һуңынан 16-сы Чернигов гвардия дивизияһы) Башҡорт кавалерия дивизияһын ойоштороусы һәм 1941 йылдың декабренән 1943 йылдың февраленә тиклем уның командиры. Рәсәй Федерацияһы Геройы (2020, үлгәндән һуң).

 Биографияһы 

Миңлеғәле Минһажетдин (Минһаж) улы Шайморатов 1899 йылдың 15 (яңыса 27) авгусында элекке Өфө губернаһының Өфө өйәҙе Биштәкә ауылында батрак мишәр ғаиләһендә бишенсе бала булып донъяға килгән. (Был ауыл хәҙер Шайморатов тип атала). Документтарҙа милләте татар.НАЦИОНАЛЬНОМУ МУЗЕЮ БАШКОРТОСТАНА ПЕРЕДАН ОРДЕН ГЕНЕРАЛА ШАЙМУРАТОВА Лист Б.Малородов. Халыкка хаклык кыйммәт. // Кызыл тан. 21 ноября, 2013 г.

 Хәрби хеҙмәте 
1918 йылда Белореттан сығып Архангелгә килеп еткән В. К. Блюхерҙың Көньяҡ Урал партизандар армияһына барып ҡушыла. Аҙаҡтан Төркөстан фронтының 1-се армияһы составындағы 1-се Айырым башҡорт-татар кавалерия бригадаһы сафында һуғыша, 1920 йылдың июнь баштарында Көньяҡ-Көнбайыш фронттың 12-се армияһында Польшаға ҡаршы, Ростов өлкәһен Врангель армияһынан азат итеүҙә С. М. Буденныйҙың 1-се атлы армияһы составында ҡатнаша, Ҡырым һәм Кавказ фронттарында һуғыша.

1924—1931 йылдарҙа Мәскәүҙә ВЦИК ҡарамағындағы Юғары дөйөм хәрби училищела уҡый, 1934 йылда М. В. Фрунзе исемендәге Хәрби академияны алтын миҙал менән тамамлай.

1934—1935 йылдарҙа Төркиәлә, 1936—1940 йылдарҙа Ҡытайҙа хәрби атташе була.

Бөйөк Ватан һуғышы башланғас, фронтта. 1941 йылдың авгусында ул үҙенең полкы менән фронтҡа китә һәм генерал-майор Л. М. Доваторҙың кавалерия төркөмөнә (артабан — кавалерия корпусы) барып ҡушыла.

1941 йылда республика хеҙмәтсәндәре иҫәбенә 112-се Башҡорт атлы дивизияһы ойошторола. Декабрь урталарында фронттан полковник Миңләғәле Шайморатов ҡайтып төшә һәм ойошторолоп ятҡан дивизияны ҡабул итеп ала.

1943 йылдың 23 февралендә, дошман тылындағы оҙайлы рейдтан һуң фронт һыҙығы аша сыҡҡан ваҡыттағы тиңһеҙ һуғыштарҙа Башҡортостан баһадир улы гвардия генерал-майоры М. М. Шайморатов Ворошиловград өлкәһе Ивановка районының Штеровка утары янында батырҙарса һәләк була.ОБД Мемориал|52613772ОБД Мемориал|55027443ОБД Мемориал|83882727ОБД Мемориал|83842724

 Маҡтаулы исемдәре, башҡа бүләктәре һәм хәрби дәрәжәләре 
 Рәсәй Федерацияһы Геройы (2020, үлгәндән һуң).
 1938 йыл — полковник;
 1942 йыл —генерал-майор.
 ике Ҡыҙыл Байраҡ ордены (1938, 03.12.1941);
 Ҡыҙыл Йондоҙ ордены (14.02.1943).

 Хәтер 
 Рәсәй Президенты Владимир Путиндың 2020 йылдың 30 мартындағы Указы менән «1941—1945 йылдарҙағы Бөйөк Ватан һуғышы осоронда немец-фашист илбаҫарҙары менән көрәштә күрһәткән ҡыйыулығы һәм батырлығы өсөн» Миңлеғәле Шайморатовҡа үлгәндән һуң «Рәсәй Федерацияһы Геройы» тигән юғары исем бирелдеМинигали Шаймуратов указом Владимира Путина награждён посмертно звездой Героя России. ИА «Башинформ», 30 марта 2020 годаУказ Президента Российской Федерации от 30.03.2020 № 230 «О награждении государственными наградами Российской Федерации». .
 2019 йылдың 19 декабрендә Башҡортостан Республикаһы Дәүләт Йыйылышы — Ҡоролтай ҡарары менән Башҡортостандың Шайморатов ордены булдырылды һәм уның статуты раҫландыВ Башкирии начнут вручать новые ордена и почетные звания. ИА «Башинформ», 18 декабря 2019Постановление Госсобрания — Курултая РБ от 19 декабря 2019 года N ГС-782 «Об утверждении статута ордена генерала Шаймуратова».
 2019 йылдың 28 июнендә V Бөтә донъя башҡорттары ҡоролтайында Башҡортостан Башлығы вазифаһын ваҡытлыса башҡарыусы Радий Хәбиров хәбәр итеүенсә, Өфөлә Совет майҙанында легендар генерал Миңлеғәле Шайморатовҡа һәйкәл ҡуйыласаҡӨфөлә Совет майҙанында генерал Миңлеғәле Шайморатовҡа һәйкәл ҡуйыла. «Башинформ» мәғлүмәт агентлығы, 2019, 28 июнь.
 2018 йылдың майында Еңеү көнө алдынан Башҡортостан музейҙарында легендар дивизия командиры Миңлеғәли Шайморатов тураһында документаль фильм күрһәтелдеБашҡортостан музейҙарында легендар дивизия командиры Миңлеғәли Шайморатов тураһында документаль фильм күрһәтәләр. «Башинформ» мәғлүмәт агентлығы, 2018, 3 май.
 2015 йылдың 11 сентябрендә Ҡырмыҫҡалы районы Шайморат ауылында 112-се Башҡорт атлы дивизияһы һәм уның командиры генерал-майор Миңлеғәле Шайморатовҡа арналған Хәрби Дан мемориалы асылдыВ Кармаскалинском районе состоялось открытие памятника легендарному комдиву Минигали Шаймуратову — «Башинформ» мәғлүмәт агентлығы.
 2012 йылдың 21 ноябрендә Рәсәй Президентының 1561-се Указы менән Рәсәй Федерацияһы Эске эштәр министрлығы Эске ғәскәрҙәренең 27-се Махсус тәғәйенләнеш отрядына М. М. Шайморатов исеме бирелде.Өфө ҡалаһының Рәсми сайты мәғлүмәте,Рәсәй Федерацияһы Президентының сайтына һалынған 1561-се Указы тексты 
 Башҡортостан Республикаһы Хөкүмәте Ҡарары менән Өфөләге күп профилле полилингваль 44-се, 162-се «Смарт» мәктәптәрендә һәм Рәми Ғарипов исемендәге 1-се Башҡорт республика гимназия-интернатында Миңлеғәли Шайморатов исемендәге кластар булдырылған. Уларҙа Геройға бағышланған кабинет-музейҙар йыһазландырылған. Уҡыуҙа юғары күрһәткестәргә өлгәшеүселәргә  билдәһе тапшырылаВ Уфе стартуют «Зимние шаймуратовские игры» на Кубок Героя России Минигали Шаймуратова. ИА «Башинформ», 16 февраля 2021 года.

 Иҫкәрмәләр 

 Әҙәбиәт 







 Вахитов Ф Н. Триумф и трагедия генерала Шаймуратова. — Уфа: Китап, 2019. — 229 с. ISBN 978-5-295-07184-3.

 «Шайморатов генерал» йыры 

Башҡорттар китте һуғышҡа,
Оҙатып ҡалды күк Урал; 
Ат уйнатып, алда бара 
Шайморатов генерал.

Совет иле өсөн яуҙа 
Кисте һыуҙы, уттарҙы;
Дошмандарға ябырылғанда 
Утлы дауыл ҡуптарҙы.

Шайморатов яу ҡырында 
Дошмандарҙы көл иткән; 
Утта янмай, һыуҙа батмай, 
Һай, батыр ҙа ир икән.

Ватан өсөн йән ҡыҙғанмай 
Һинең улдарың, Урал; 
Шулар менән дошман ҡырҙы 
Шайморатов генерал.

Шли полки башкир в атаки,
Провожал седой Урал. 
Впереди — на аргамаке 
Шаймуратов-генерал.

Шаймуратов под собою 
Горячил в бою коня. 
На врага кидался в бою 
Вихрем грома и огня.

Шаймуратов рубит, гонит, 
На Дону врагов громит.
Ни в какой воде не тонет,
И в огне он не горит.

Храбрых конников по праву 
Старый вырастил Урал, 
Заслужил навеки славу 
Шаймуратов-генерал 

 Һылтанмалар 


 Абдуллина Л. Генерал бүләге Башҡортостанына ҡайтты. «Киске Өфө» гәзите, № 27, 2—8 июль, 2016.
 Миңлеғәле Шайморатов «Звезда» каналында фильм

 Как комдив остался без звезды Героя! Сайт «Яндекс-Дзен», 2020, 16 марта
 Путин присвоил звание Героя России погибшему в боях за Донбасс советскому генералу. Деловая газета «Взгляд». Турбо-страница. 30 марта 2020 года.
 Владимир Мединский и Радий Хабиров поблагодарили президента за Шаймуратова. ИА «Башинформ», 3 апреля 2020 года
 СМИ рассказали, почему генералу Шаймуратову 75 лет не присваивали Героя. ЗАО «Редакция газеты „Московский Комсомолец“». Электронное периодическое издание «MK.ru». 2020, 17 апреля

Категория:Рәсәйҙәге Граждандар һуғышында ҡатнашыусылар
Категория:Генерал-майорҙар (СССР)
Категория:Башҡортостан генералдары
Категория:Бөйөк Ватан һуғышында ҡатнашыусылар
Категория:112-се Башҡорт кавалерия дивизияһы
Категория:Бөйөк Ватан һуғышында һәләк булғандар
Категория:Фрунзе исемендәге Хәрби академияны тамамлаусылар
Категория:112-се Башҡорт кавалерия дивизияһы яугирҙары